**Jonas var superstudent: I dag har han 30 ansatte og omsætter for et trecifret millionbeløb**

For seks år siden fik Jonas Byskov 24 12-taller på eksamensbeviset og et gennemsnit på 12,3 fra HHX i Silkeborg. Med det snit kunne han være kommet ind på alle uddannelser i landet, men i stedet for stiftede han webshoppen Bedre Nætter sammen med sin bror og en god ven.

*“Jeg har hele tiden vidst, at jeg ville have min egen virksomhed. Derfor gav det også rigtig god mening bare at gå i gang med det samme i stedet for at tage en lang uddannelse for at ende med at lave det, jeg gør nu.”*

Der gik ikke lang tid før Bedre Nætter, der sælger senge online, havde omsat for den første million. I dag har den unge iværksætter mere end 30 ansatte, omsætter for et trecifret millionbeløb om året, og Bedre Nætter er den største online sengeforretning i Skandinavien.

*“Vi så en mulighed for at gentænke og modernisere sengebranchen, som var meget traditionel, da vi startede. Før prøvede man en seng i få minutter i forretningen, og så hang man på den. Hos os kan man prøve sengen 100 dage risikofrit i sit eget soveværelse. Det er vi ret stolte af, og kunderne har heldigvis også taget rigtig godt imod det.”*

**For yderligere information eller interview kontakt:**

Jonas Byskov

Partner, Bedre Nætter

Tlf: 7875 0077

jonas@bedrenaetter.dk

bedrenaetter.dk

Klosterport 4X , 8000 Aarhus C

